4

#

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

Ίμερος, 9 Μαΐου 2017

Αριθμός Πρωτ: Φ 4.2.1/ 71

ΠΕΡΙΦΕΡΕΙΑΚΗ ΔΙΕΥΘΥΝΣΗ Π/ΘΜΙΑΣ ΚΑΙ Δ/ΘΜΙΑΣ ΕΚΠΑΙΔΕΥΣΗΣ ΑΝ. ΜΑΚΕΔΟΝΙΑΣ ΚΑΙ ΘΡΑΚΗΣ

# ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ

# ΜΑΡΩΝΕΙΑΣ

Διεύθυνση: Ίμερος Ροδόπης,

694 00 Ξυλαγανή

Πληροφορίες: Μαρία-Ευθυμία Δούπα

Τηλέφωνο: 2533022596

Fax: 2533022399

e-mail: mail@kpe-maron.rod.sch.gr

 info@kpemaronias.gr

Ιστοσελίδα: [www.kpemaronias.gr](http://www.kpemaronias.gr)

**Προς: ΠΙΝΑΚΑΣ ΑΠΟΔΕΚΤΩΝ**

**Κοιν: ΠΙΝΑΚΑΣ ΑΠΟΔΕΚΤΩΝ**

**Θέμα: «Πρόσκληση συμμετοχής σε τριήμερο σεμινάριο δικτύου του ΚΠΕ Μαρώνειας σε συνεργασία με το ΚΠΕ Αν. Ολύμπου με θέμα:**

**«Το Ευρωπαϊκό ορειβατικό μονοπάτι Ε4 στον Όλυμπο»**

*16-18 Ιουνίου 2017*



Το Κέντρο Περιβαλλοντικής Εκπαίδευσης Μαρώνειας, σύμφωνα με τον ετήσιο

προγραμματισμό του για το σχολικό έτος 2016 – 2017 και στο πλαίσιο του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020», της Πράξης: «Κέντρα Περιβαλλοντικής Εκπαίδευσης (ΚΠΕ)-Περιβαλλοντική Εκπαίδευση», Άξονας Προτεραιότητας 6, και σε συνεργασία με το ΚΠΕ Αν. Ολύμπου, προγραμματίζει τριήμερο σεμινάριο του Εθνικού Θεματικού Δικτύου: «Τα Ευρωπαϊκά Ορειβατικά Μονοπάτια Ε6 και Ε4», στο οποίο θα συμμετάσχουν εκπαιδευτικοί του Δικτύου, όπως και μέλη ΚΠΕ του Δικτύου με θέμα:

**«Το Ευρωπαϊκό ορειβατικό μονοπάτι Ε4 στον Όλυμπο»**

**Σε ποιους απευθύνεται**

Το Σεμινάριο θα είναι διάρκειας 25 ωρών και απευθύνεται σε εκπαιδευτικούς Α/θμιας και Β/θμιας Εκπ/σης, οι οποίοι ανήκουν στο Δίκτυο «Τα Ευρωπαϊκά Ορειβατικά Μονοπάτια Ε6 και Ε4», σε εκπαιδευτικούς μέλη Π.Ο. των συνεργαζόμενων με το Δίκτυο ΚΠΕ ,Υπευθύνους Π.Ε. και Σχ. Δραστηριοτήτων (μέχρι 8), οι οποίοι έχουν σχολεία τους στο Δίκτυο. Επίσης μπορούν να συμμετάσχουν εκπαιδευτικοί οι οποίοι δεν ανήκουν στις παραπάνω κατηγορίες, αλλά πρόκειται να ενταχθούν και να υλοποιήσουν πρόγραμμα στα πλαίσια του δικτύου την επόμενη σχολική χρονιά, εφόσον υπάρξουν κενές θέσεις. Ο μέγιστος αριθμός συμμετεχόντων θα είναι 60 άτομα, συμπεριλαμβανομένων των μελών της Π.Ο. του ΚΠΕ Μαρώνειας και Αν. Ολύμπου, των εισηγητών, των μελών Π.Ο. συνεργαζόμενων με Δίκτυο ΚΠΕ (1 εκπαιδευτικός ανά ΚΠΕ), των υπευθύνων Π.Ε. και Σχ. Δραστηριοτήτων και των επιμορφούμενων εκπαιδευτικών του.

**Σκοπός του σεμιναρίου**

Σκοπός του σεμιναρίου είναι η ανάδειξη της πεζοπορίας ως μέσου Περιβαλλοντικής ευαισθητοποίησης, άθλησης και δράσης και η σύνδεσή της με την ιστορική, πολιτιστική και τουριστική διάσταση του Ε4 στον Εθνικό δρυμό του Ολύμπου.

Κατά τη διάρκεια των εργασιών του σεμιναρίου θα γίνουν εισηγήσεις, πεζοπορίες επί του Ευρωπαϊκού μονοπατιού Ε4, εργαστήρια περιβαλλοντικού, ιστορικού και πολιτιστικού ενδιαφέροντος, με σκοπό την πληρέστερη ενημέρωση των επιμορφούμενων εκπαιδευτικών αναφορικά με τα ορειβατικά μονοπάτια, τον περιπατητικό τουρισμό και ανάδειξης των εκπαιδευτικών εργαλείων, που το περιβαλλοντικό πεδίο της ορεινής πεζοπορίας προσφέρει στην εκπαιδευτική κοινότητα.

**Τόπος-χρόνος υλοποίησης**

Η Συνάντηση Εργασίας θα πραγματοποιηθεί στο όρος Όλυμπος από τις 16 έως 18 Ιουνίου 2017.

**Κριτήρια συμμετοχής**

Το σεμινάριο απευθύνεται σε Εκπαιδευτικούς Α/θμιας και Β/θμιας εκπαίδευσης, οι οποίοι κατά προτεραιότητα είναι μέλη του δικτύου. Σε περίπτωση που οι αιτήσεις είναι περισσότερες από τον προβλεπόμενο αριθμό επιμορφούμενων, θα προηγηθούν οι εκπαιδευτικοί που έχουν αποστείλει εργασία-δράση στα πλαίσια του δικτύου, θα ακολουθήσουν οι εκπαιδευτικοί που δεν έχουν αποστείλει και τέλος, οι εκπαιδευτικοί που δεν είναι μέλη του δικτύου. Μέριμνα των διοργανωτών είναι να υπάρξει ομοιόμορφη κατανομή των συμμετεχόντων εκπαιδευτικών από όλη την επικράτεια. Συνεπώς, αν οι αιτήσεις από έναν νομό είναι λιγότερες από τις προβλεπόμενες, τότε οι θέσεις θα καλύπτονται από εκπαιδευτικούς άλλων νομών.

**Χρηματοδότηση**

Το ΚΠΕ Μαρώνειας και το ΚΠΕ Αν. Ολύμπου θα καλύψουν

1. Τη μετακίνηση των μελών Π.Ο των διοργανωτών ΚΠΕ Μαρώνειας και Αν. Ολύμπου από την έδρα τους στο πεδίο και την επιστροφή τους
2. Τη μετακίνηση, διαμονή και διατροφή των εισηγητών που δεν είναι μέλη ΚΠΕ, του εκπαιδευτή ορειβασίας και της ομάδας διάσωσης
3. Τη διαμονή για δύο ημέρες των εκπαιδευτικών, των μελών Π.Ο. των εμπλεκόμενων στο σεμινάριο ΚΠΕ Μαρώνειας και Αν. Ολύμπου, των εισηγητών που δεν είναι μέλη Π.Ο ΚΠΕ.
4. Τη διατροφή (ένα γεύμα/ημέρα) των εκπαιδευτικών, εισηγητών, μελών της Π.Ο των ΚΠΕ Μαρώνειας και Αν. Ολύμπου και των μελών Π.Ο συνεργαζόμενων ΚΠΕ.

**Εξαιρέσεις χρηματοδότησης**

1. Η μετακίνησή των επιμορφούμενων από τον τόπο προορισμού τους προς το Λιτόχωρο και πίσω, βαρύνει τους ιδίους.
2. Η μετακίνηση προς και από το πεδίο και η διαμονή των εκπαιδευτικών μελών Παιδαγωγικών ομάδων των συνεργαζόμενων ΚΠΕ, όπως και των εισηγητών που είναι μέλη ΚΠΕ, θα καλυφθεί από τα Τεχνικά Δελτία ή τις Διαχειριστικές Επιτροπές των ΚΠΕ που ανήκουν.

|  |
| --- |
| **Ενδεικτικό πρόγραμμα σεμιναρίου** |
| ***Παρασκευή 16 Ιουνίου 2017*** |
| **13:00-14:00** | Ξενάγηση στο μουσείο Φυσικής Ιστορίας |
| **14:00-15:00** | Η χλωρίδα και η πανίδα στο φαράγγι του ΕνιπέαΕισηγητής: Εκπρόσωπος φορέα διαχείρισης εθνικού δρυμού Ολύμπου |
| **15:00-16:00** | Μετάβαση στη θέση «Γκορτσιά» |
|  **16:00-16:30** | Εγγραφές |
| **16:30** | Έναρξη ανάβασης |
| **21:00** | Λήξη ανάβασης  |
| **21:00-21:30** | Τακτοποίηση στο καταφύγιο |
| **21:30** | Δείπνο |
| ***Σάββατο 17 Ιουνίου 2017*** |
| **7:00** | Έναρξη ανάβασηςΕργαστήριο: καταγραφή και βοτανική Ταυτοποίηση φυτών |
| **12:00** | Άφιξη στο οροπέδιο των Μουσών |
| **12:00-13:00** | Διάλειμμα |
| **13:00-13:30** | Πρώτες βοήθειες στο βουνό |
| **13:30** | Πορεία προς «Ζωνάρια» |
| **16:30** | Άφιξη στο καταφύγιο Ζολώτα |
| **16:30-18:00** | Τακτοποίηση-Ξεκούραση |
| **18:00-21:00** | Εργαστήρια  |
| **21:00** | Δείπνο |
| ***Κυριακή 18 Ιουνίου 2017*** |
| **08:00** | Έναρξη κατάβασης |
| **13:00** | Λήξη κατάβασης |
| **03:00-14:00** | Αξιολόγηση σεμιναρίου-Απονομή βεβαιώσεων συμμετοχής |

**Αποστολή αιτήσεων**

1. Οι αιτήσεις των εκπαιδευτικών θα αποσταλούν σε ηλεκτρονική μορφή από τους Υπευθύνους Σχολικών Δραστηριοτήτων και Περιβαλλοντικής Αγωγής μέχρι την **Πέμπτη 25-05-2017 και ώρα 14:00** σε ένα από τα κάτωθι email: Info@kpemaronias.gr και mail@kpe-maron.rod.sch.gr Η αποστολή των αιτήσεων θα συνοδεύεται από διαβιβαστικό το οποίο θα περιλαμβάνει πίνακα με τους αιτούντες εκπαιδευτικούς της οικείας Διεύθυνσής, κατά αύξοντα αριθμό με τα εξής κριτήρια:

* Συμμετοχή στο Δίκτυο «Τα Ευρωπαϊκά ορειβατικά μονοπάτια Ε6&Ε4»
* Μη ενταγμένος στο δίκτυο

Παρακαλούνται οι Υπεύθυνοι Σχολ. Δραστηριοτήτων και Περιβαλλοντικής Αγωγής να επιβεβαιώσουν τηλεφωνικά την ηλεκτρονική ταχυδρόμηση των εγγράφων.

2.Οι αιτήσεις των Μελών Π.Ο. ΚΠΕ θα αποστέλλονται απευθείας στο ηλεκτρονικό ταχυδρομείο του ΚΠΕ Μαρώνειας Info@kpemaronias.gr και mail@kpe-maron.rod.sch.gr

Το Αναλυτικό πρόγραμμα θα δοθεί στους εκπαιδευτικούς με την αποστολή της εγκριτικής στο ΥΠ.Π.Ε.Θ και για καλύτερη εξυπηρέτηση όλων, θα προηγηθεί τηλεφωνική επικοινωνία με τους τακτικούς εκπαιδευτικούς, προκειμένου η έλευσή τους να γίνει με τον ασφαλέστερο αλλά και οικονομικότερο τρόπο.

**Επισήμανση**

1. Οι υπηρετούντες σε Λύκεια εκπαιδευτικοί δεν δύναται λόγω διεξαγωγής των Πανελληνίων εξετάσεων να λάβουν εκπαιδευτική άδεια προκειμένου να μετακινηθούν κατά την πρωινή ώρα στο Λιτόχωρο. Η μετακίνησή τους, θα γίνει με το πέρας του σχολικού ωραρίου, γι’ αυτό και απαλλάσσονται της πρωινού προγράμματος της Παρασκευής 16-06-2017. Συνεπώς, η άφιξή τους αναμένεται κατά την έναρξη της ανάβασης.
2. Για λόγους ασφαλείας είναι σημαντικό οι συμμετέχοντες να διαθέτουν εξοπλισμό βουνού (ορειβατικά παπούτσια, αδιάβροχο μπουφάν, αθλητικό παντελόνι/σορτσάκι, παγούρι, αντηλιακή κρέμα, καπέλο, πρόχειρη ελαφριά τροφή). Θα δοθούν περαιτέρω οδηγίες στην ιστοσελίδα του ΚΠΕ Μαρώνειας.
3. Επίσης είναι σημαντική η **καλή φυσική κατάσταση** προκειμένου οι επιμορφούμενοι να συμμετέχουν με άνεση σε όλες τις δράσεις του σεμιναρίου.
4. Σε περίπτωση πρόσφατης **ασθενείας, τραυματισμού ή χειρουργικής επέμβασης** του εκπαιδευτικού, για την ασφάλεια όλων, θα πρέπει να αποφευχθεί η συμμετοχή του στο σεμινάριο.

Με εκτίμηση

Η Υπεύθυνη ΚΠΕ Μαρώνειας

Μαρία Ευθυμία Δούπα

**Επισυνάπτονται**

1. Πίνακας αποδεκτών
2. Αιτήσεις Εκπαιδευτικών
3. Αιτήσεις Μελών Κ.Π.Ε.

ΠΙΝΑΚΑΣ ΑΠΟΔΕΚΤΩΝ

1. ΥΠ.Π.Ε.Θ
2. Υπεύθυνοι Σχολικών δραστηριοτήτων και Περιβαλλοντικής Εκπαίδευσης

(δια μέσω των Διευθύνσεων Α/βαθμιας και Β/θμιας Εκπαίδευσης της χώρας)

1. Σχολικές Μονάδες της χώρας (δια μέσω των υπευθύνων σχολικών)

δραστηριοτήτων και Περιβαλλοντικής Εκπαίδευσης)

1. Κέντρα Περιβαλλοντικής Εκπαίδευσης

**ΚΟΙΝΟΠΟΙΗΣΗ**

1. Περιφερειακή Διεύθυνση Α’/θμιας και Β’/θμιας Εκπαίδευσης Αν. Μακεδονίας και Θράκης



**Φόρμα συμμετοχής εκπαιδευτικού στο σεμινάριο του δικτύου:**

 **«Το Ευρωπαϊκό ορειβατικό μονοπάτι Ε4 στον Όλυμπο»**

Όλυμπος, 16 έως 18 Ιουνίου 2017

Παρακαλούμε συμπληρώστε ηλεκτρονικά

|  |  |
| --- | --- |
| Ονοματεπώνυμο Εκπαιδευτικού (Τακτικού): |  |
| Ονοματεπώνυμο Εκπαιδευτικού (Αναπληρωματικού): |  |
| Τηλέφωνο Εκπαιδευτικού (κατά προτίμηση κινητό): |  |
| Σχολείο (που υπηρετεί) : |  |
| Διεύθυνση Εκπαίδευσης (που ανήκει το σχολείο): |  |
| Τηλέφωνο Σχολείου: |  |
| E-mail σχολείου: |  |
| Ταχυδρομική Διεύθυνση Σχολείου |  |
| Είναι το Σχολείο σας μέλος του Δικτύου; |  **ΝΑΙ OXI** |

|  |
| --- |
| **Υπεύθυνη δήλωση** |
| 1 | **ΔΕΝ ΕΙΧΑ** πρόσφατη ασθένεια, τραυματισμό , χειρουργική επέμβαση ή άλλη ιατρική οδηγία που να απαγορεύει τη συμμετοχή μου στις δράσεις του σεμιναρίου. |
| 2 | Υποχρεούμαι για λόγους ασφαλείας να ακολουθώ την ομάδα επιμορφούμενων στις δράσεις του προγράμματος, όπως αυτό ορίζεται και επαναπροσδιορίζεται από τους διοργανωτές. |

**Ο/Η Εκπαιδευτικός Ο/Η Διευθυντής/τρια του Σχολείου**

****

**Φόρμα συμμετοχής μελών Κ.Π.Ε. στο σεμινάριο του δικτύου:**

 **«Το Ευρωπαϊκό ορειβατικό μονοπάτι Ε4 στον Όλυμπο»**

Όλυμπος, 16 έως 18 Ιουνίου 2017

Παρακαλούμε συμπληρώστε ηλεκτρονικά

|  |  |
| --- | --- |
| Ονοματεπώνυμο Μέλους (Τακτικού): |  |
| Ονοματεπώνυμο (Αναπληρωματικού Μέλους): |  |
| Κινητό Τηλέφωνο: |  |
| Κ.Π.Ε. |  |
| Ιδιότητα στο Κ.Π.Ε. |  |
| Είναι το Κ.Π.Ε. μέλος του Δικτύου; |  **ΝΑΙ OXI** |

|  |
| --- |
| **Υπεύθυνη δήλωση** |
| 1 | **ΔΕΝ ΕΙΧΑ** πρόσφατη ασθένεια, τραυματισμό , χειρουργική επέμβαση ή άλλη ιατρική οδηγία που να απαγορεύει τη συμμετοχή μου στις δράσεις του σεμιναρίου. |
| 2 | Υποχρεούμαι για λόγους ασφαλείας να ακολουθώ την ομάδα επιμορφούμενων στις δράσεις του προγράμματος, όπως αυτό ορίζεται και επαναπροσδιορίζεται από τους διοργανωτές. |

**Ο/Η Εκπαιδευτικός Ο/Η Υπεύθυνος/η λειτουργίας του ΚΠΕ**